Jang Nara & Jung Yong Hwa (CNBLUE’) Bintangi Drama Terbaru Mengenai Ejen Hartanah Pengusir Hantu
Jang Nara dan ahli kumpulan Pop Rock Korea CNBLUE akan bergandingan dalam drama terbaru. Menurut laporan Soompi, kedua-dua aktor itu akan membintangi drama Daebak Real Estate (terjemahan harfiah), drama Rabu-Khamis terbaru KBS. Ia mengisahkan tentang ejen hartanah yang mengusir hantu dan aura jahat dari rumah yang pernah ada kes kematian.  Drama terbaru ini ditulis oleh Ha Soo Jin, Lee Young Hwa dan Jung Yeon Seo, dan diarahkan oleh Park Jin Suk (School 2017, Naked Fireman, The Tale of the Bookworm). School 2017, Naked Fireman, The Tale of the Bookworm Jang Nara akan berperanan sebagai Hong Ji Ah, bos Daebak Real Estate dan pengusir hantu. Dengan kecantikan dan kebijaksanannya, dia tampak sempurna di luar, tetapi dia adalah seorang yang pemarah yang mewarisi kebolehan pengusirannya dari ibunya. Jung Yong Hwa akan memainkan peranan sebagai Oh In Bum, seorang penipu yang berpura-pura menjadi pengusir setan, memanfaatkan orang yang mempercayai hantu untuk mengaut keuntungan walaupun dia sendiri tidak mempercayai hantu. Dia adalah watak berfikir pantas dengan pemerhatian dan kemampuan logik tahap tinggi, yang menjadikannya penipu yang sempurna. Daebak Real Estate akan ditayangkan pada tahun ini.